MISERABLES-IV-WEB	Quan era sang ei cauda; quan es peus son neri; quan eth cap ei dret sus eth còs coma era ahlama sus era halha; quan era arròda deth destin a encara lèu tot eth sòn espessor; quan eth còr plen d’amor a encara batècs que pòden renèisher; quan s’a ath dauant temps entà reparar-les; quan encara existissen entada eth totes es hemnes, toti es arridolets, tot er avier e tot er orizon; quan era fòrça dera vida ei completa, s’era desesperacion ei ua causa terribla, qué serà ena vielhesa quan es ans se precipiten cada còp mès esblancossidi en aguesta ora crepusculara que se comencen a descurbir es esteles dera hòssa?